《饯宋承旨潜溪先生致仕归金华七首 其一》
明代·孙蕡

鳌峰朝日鹊声稀，内使传宣下紫微。予告不须留秘阁，许归仍紫赐春衣。

恩浓玉检天书湿，人去金茎瑞气稀。况是阳和二三月，都门柳色正依依。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。